fi fi la fi fi nb fi fi en fi pt fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de de de de de de de de fi fi fi fi fi fr fi fi fi fi fi fi fi fi fi fr fi fi fi fi fi fi fi fi fr fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi fi fi fi de de es fi fi fi fi fi fi fi fi fi fi fi fi fi fi fi fi fi fi fr fr fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi it fi fi fi fi fi fr fi fi fi fi fi fi fi fi ru en fi fi fi fi de de fi fi fi it fi fi fi fi fi de de fi fi fi it fi fi fi fi fi de fi fi fi fi it fi fi fi fi fi de de de fi fi fi fi fi fi fi fi fi fi fi fi fi fi fi fi fi it fi fi fi ru en fi fi fi de de de de it fi de de de de de de de de fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi de de de de de de nl fi de de de de fi fi fi fi fi fi fi fi fi fi fi fi fi fi fi fi fi fi fi eu fi fi fi fi fi fi it fi fi pt fi fi fi fi fi de fi la fi nb fi fi fi fi
MES tukee kotimaisen musiikin monimuotoisuutta.
APURAHAN HAKIJA - KIRJAUDU TÄSTÄ
Suunnitteletko konserttia? Oletko tekemässä äänitettä? Haluatko keskittyä luovaan työhön? Hae tukea Musiikin edistämissäätiöltä!
Musiikin edistämissäätiön tarkoituksena on edistää ja tukea kotimaista monimuotoista musiikkia. Kotimaisella musiikilla tarkoitetaan suomalaisten tai Suomessa vakituisesti asuvien esittävien taiteilijoiden sekä säveltäjien, sanoittajien ja sovittajien tuotantoa.
Musiikin edistämissäätiö jakaa avustuksia ja apurahoja sekä edistää ja tukee taloudellisesti suomalaiseen musiikkiin liittyviä elävän musiikin tilaisuuksia, musiikkitallenteiden tuottamista, musiikin markkinointia ja vientiä, kustannustoimintaa sekä koulutus- ja kehitystoimintaa. Edistämistoiminnan piiriin kuuluvat kaikki musiikkilajit, ja se painottuu ammattimaiseen toimintaan.
Eri tukimuotojen yleiset ohjeet on hyvä lukea ennen hakemuksen täyttämistä.
Tukea haetaan sähköisellä lomakkeella. Kirjaudu palveluun henkilö-, yhdistys- tai yrityskohtaisilla tunnuksilla. Työskentelytuki on henkilökohtainen tuki, joten rekisteröityminen tulee tehdä pelkästään henkilötunnuksella. Jos sinulla ei ole tunnuksia, rekisteröidy ensin palvelun käyttäjäksi. Saat tunnukset sen jälkeen sähköpostiisi.
Hakuaika päättyy kaikkina hakupäivinä klo 24.00. Myöhästyneitä hakemuksia ei huomioida. Tukea ei myönnetä jälkikäteen. (Poikkeukset äänitetuotantotuki ja av-tuki, joista tiedot tukimuodon kohdalla).
Lisää halutessasi hakemukseen muita liitteitä tekstitiedostona. Vältä tarpeettomien liitteiden toimittamista (esim. lehtiartikkeleiden, valokuvien, julisteiden, toimintakertomusten, tilinpäätösten).
Tukea ei myönnetä soitin- eikä laitehankintoihin.
Laadi hakemus mahdollisimman realistiselta pohjalta. Harkitse myös tarkkaan, miten suurta tukisummaa haet. Myönnetyt tukisummat ovat useimmiten 30–50 % hankkeen kustannusarviosta.
Käsittelyprosessi kestää yleensä noin 6–8 viikkoa. Eri musiikkilajien asiantuntijoista koostuva toimikunta käsittelee ensin hakemukset. Asiantuntijatoimikunnan esitykset vahvistaa säätiön hallitus. Hakijoille ilmoitetaan päätöksestä sähköisesti heti, kun kunkin kierroksen päätökset on vahvistettu.
Myönnetyt tuet maksetaan pääsääntöisesti sen jälkeen, kun hanke on toteutunut hakemuksen mukaisesti ja sähköinen selvitys on toimitettu MES:lle. Työskentelytuki maksetaan sen kuukauden aikana, jolloin työskentely tapahtuu.
Arvonlisäveron huomioiminen kustannusarviossa ja selvityksessä
Arvonlisävero hyväksytään avustettavaksi kustannukseksi vain, jos se jää avustuksen saajan lopullisesti maksettavaksi. Mikäli avustuksen saaja vähentää verotuksessaan maksamansa arvonlisäverot, avustettavalle kohteelle hyväksytään kustannus nettomääräisenä.
Avustuksen saajan tulee järjestää kirjanpitonsa siten, että avustuksen käyttöä voidaan seurata luotettavasti.
Sähköistä hakujärjestelmää koskeviin kysymyksiin vastaa:
Ulla Haukatsalo, puh. +358 50 417 3827
Tuesta päättää av-alan ammattilaisista koostuva raati, joka perustaa päätöksensä teoksen kuvan ja äänen taiteelliseen ja ammatilliseen tasoon ja merkitykseen.
Keskeisenä kriteerinä on tuotannon musiikillinen sisältö ja merkitys sekä se miten hanke edistää suomalaista musiikkia. Tuen tavoitteena on monipuolisen AV-tuotannon tukeminen.
AV-tuki kohdistetaan ammattimaisiin tai ammattilaisuuden potentiaalia sisältäviin hankkeisiin. Oppilastyönä tehtäviä tuotantoja ei tueta. Tukea ei myönnetä soitin- eikä laitehankintoihin.
Tuen tarkoituksena on auttaa aiheen ja idean ennakkotutkimusta ja kehittelyä sekä hankkeen saattamista tuotantovaiheeseen.
Tuettavia ohjelmatyyppejä ovat musiikkiaiheiset dokumentit ja muut musiikkilähtöiset ohjelmat.
Tämä tukimuoto ei koske musiikkivideoita.
Samaan hankkeeseen voi olla vain yksi hakemus.
Yritykset ja yhteisöt esittävät hakemuksessa budjetin.
Yksityishenkilöille tämä tuki myönnetään hakemuksen perusteella pelkästään työskentelytukena.
Jos apurahansaaja käyttää MES:n myöntämää tukea työvoiman palkkaamiseen, on apurahansaaja vastuussa tavanomaisista työnantajavelvoitteista, kuten ennakonpidätyksistä, sivukuluista ja tulorekisteri-ilmoituksista.
Selvitykseen tulee liittää valmis käsikirjoitus tai treatment + selvitys tehdystä työstä.
Tuettavia ohjelmatyyppejä ovat esim. musiikkiaiheiset dokumentit ja elokuvat sekä muut suomalaista musiikkia edistävät av-tuotannot ja av-hankkeet.
Tuki voi olla enintään 50 % hankkeen budjetista.
Samaan hankkeeseen voi olla vain yksi hakemus.
Yritykset ja yhteisöt esittävät hakemuksessa tuotannon budjetin. Yrityksen tai yhteisön ollessa hakijana, työn osuus sekä laitteiden käyttö tulee budjetoida hakemukseen. Ilmoita hakemuksen budjetissa tuntimäärä sekä käyttämäsi tuntihinta.
Jos tukea myönnetään, selvitykseen tulee liittää kirjanpitoon perustuva yhteenveto hankkeen tuotoista ja kuluista. Avustuksen saajan tulee järjestää kirjanpitonsa siten, että avustuksen käyttöä voidaan seurata luotettavasti.
Jos apurahansaaja käyttää MES:n myöntämää tukea työvoiman palkkaamiseen, on apurahansaaja vastuussa tavanomaisista työnantajavelvoitteista, kuten ennakonpidätyksistä, sivukuluista sekä tulorekisteri-ilmoituksista.
Kuluselvityksen lisäksi tulee liittää linkki valmiista tuotannosta tai muu selvitys lopputuotteesta.
Musiikkivideoihin tuki haetaan valmiilla musiikkivideolla. Jos valmiin videon linkki (esim. Youtube-linkki tai Vimeo-linkki) puuttuu, hakemusta ei käsitellä.
Samaan hankkeeseen voi olla vain yksi hakemus. Hakija on se taho, joka vastaa hankkeen kuluista.
Musiikkivideotukea on haettava 6 kuukauden kuluessa musiikkivideon julkaisusta, sen jälkeen tulleita hakemuksia ei käsitellä. Mikäli valmista musiikkivideota ei ole vielä julkaistu, tulee hakemukseen liittää salasanalla varustettu linkki, josta AV-tuen asiantuntijatoimikunta voi nähdä valmiin videon.
Musiikkivideoiden kohdalla edellytetään, että kappale, josta video tehdään, on julkaistu kaupallisessa jakelussa tai on muulla tavalla yleisön saatavilla. Kappale tulee olla julkaistuna digitaalisesti suoratoistopalvelussa kuten SoundCloud, Spotify, iTunes, Apple Music, Youtube Music, Deezer, Tidal. Jos kappale on julkaistu vain fyysisenä äänitteenä (CD, LP), tulee se toimittaa MES:lle hakemuksen liitteeksi.
Tuen saajan tulee huolehtia kaikista tarvittavista esittäjien, tekijöiden ja tuottajien tekijänoikeudellisista käyttöluvista.
Tuki voi olla enintään 50 % hankkeen kuluista.
Yritykset ja yhteisöt esittävät hakemuksessa kirjanpitoon perustuvat hankkeen todelliset kulut. Laadi tarvittaessa erillinen laskelma tai liitä pääkirjaote hankkeen luvuista. Kirjanpito tulee järjestää siten, että hanketta voidaan seurata luotettavasti. Mikäli hakija vähentää verotuksessaan maksamansa arvonlisäverot, avustettavalle kohteelle hyväksytään kustannus nettomääräisenä.
Yksityishenkilöille, jotka eivät ole kirjanpitovelvollisia, tuki myönnetään hankkeesta syntyneisiin kuluihin vain kulukorvauksena, laskennallisia kuluja ei hyväksytä. Liitä hakemukseen hankkeen kulutositteet.
Jos hakemukseen sisältyy palkkoja, palkkioita tai työkorvausta, on hakija vastuussa tavanomaisista työnantajavelvoitteista, kuten ennakonpidätyksistä, sivukuluista sekä tulorekisteri-ilmoituksista.
Musiikkivideotuki myönnetään jälkituotantotukena. Vuoden 2021 alusta alkaen hakemuksessa tulee olla valmiin videon linkki, todelliset kulut ja riittävät laskelmat päätöksenteon tueksi.
Yritykset liittävät selvitykseen kirjanpitoon perustuvan yhteenvedon hankkeen toteutuneista tuotoista ja kuluista. Tarvittaessa pyydämme erikseen tositteita nähtäväksi.
Yksityishenkilöille, jotka eivät ole kirjanpitovelvollisia, tuki myönnetään hankkeesta syntyneisiin kuluihin vain kulukorvauksena, laskennallisia kuluja ei hyväksytä. Jos kulutositteita ei ole hakemuksen liitteenä, tulee selvitykseen liittää kulutositteita (myös maksutosite) vähintään myönnetyn summan edestä.
Elävän musiikin tuki: Musiikki Suomi LIVE -tuki 2023
Hae Musiikki Suomi LIVE-tukea nyt
HAE TUKEA/TEE SELVITYS TÄÄLTÄ
1.11.2022- 31.12.2022, haku päättyy klo 24.00 - Myöhästyneitä hakemuksia ei voida ottaa huomioon
Musiikki Suomi LIVE -tuki 2023
Musiikki Suomi LIVE -tuki on Opetus- ja kulttuuriministeriön ja MES:n taustayhteisöjen erillisellä määrärahalla rahoitettava tukimuoto, joka on tarkoitettu musiikin vapaan kentän toimintaan. Musiikki Suomi LIVE kattaa kaikki musiikkilajit ja/tai niiden yhdistelmät.
Tukea myönnetään paikallisille ammattimaisille järjestäjille säännölliseen klubi/konserttitoimintaan vuodelle 2023. Toiminnan säännöllisyys tarkoittaa vähintään kerran kuukaudessa järjestettäviä konsertteja vähintään yhdeksänä kuukautena vuoden 2023 aikana. Myönnettävällä avustuksella on tarkoitus edistää musiikin vapaan kentän työllisyyttä sekä alan toimintaedellytyksiä.
Tuen saaminen edellyttää kuntarahoitusta, ja tuki voi olla enintään noin kaksinkertainen kuntarahoitukseen nähden. Jos hankkeelle ei ole odotettavissa kuntarahoitusta, valitse tukimuodoista Elävän musiikin tuki (MES-tuki ja VAKA-tuki). Mikäli kuntarahoituksesta ei ole hakuaikana päätöstä, tarvitaan tieto a) haetusta kuntarahoituksen määrästä ja b) siitä osuudesta, joka haetusta kuntarahoituksesta on tarkoitus kohdistaa Musiikki Suomi LIVE -toimintaan. Tieto saadusta kuntarahoituksen määrästä on tällöin ilmoitettava MES:lle heti kun se on tiedossa.
Tuki kohdistuu pelkästään kotimaisten esiintyjien palkkioihin. Kotimaisilla esiintyjillä tarkoitetaan suomalaisia tai Suomessa vakituisesti asuvia.
Ammattimaisuuskriteerin täyttämiseksi muusikkokohtaisen palkkiotason tulee olla vähintään 200 euroa per konsertti, ja markkinoinnista täytyy huolehtia asianmukaisesti. Hakijan tulee huomioida mahdolliset työnantajavelvoitteet (ennakonpidätykset, työnantajan sivukulut, tulorekisteri-ilmoitukset) palkkojen/palkkioiden/työkorvausten osalta.
Opetus- ja kulttuuriministeriön ohjeiden mukaisesti OKM:n tukea saavien kanssa tehdään sopimus valtionavustuksen edelleen jakamisesta yhteisölle. Sopimus lähetetään sähköisesti päätöskirjeen mukana niille, joiden tukipäätös on myönnetty OKM:n tukirahaosuudesta.
Avustuksen saajan tulee järjestää kirjanpitonsa siten, että avustuksen käyttöä voidaan seurata luotettavasti omalla kustannuspaikallaan. Valtion avustuksen ehtojen noudattamisen valvomiseksi, avustuksen saajan tulee pyydettäessä toimittaa kustannuspaikkaa vastaava pääkirjaote.
Hakemuksia arvioitaessa otetaan huomioon, miten esitetty ohjelmisto suhteutuu musiikkialan teeseihin tasa-arvon, monimuotoisuuden ja yhdenvertaisuuden edistämiseksi.
Teesit tasa-arvon, monimuotoisuuden ja yhdenvertaisuuden edistämiseksi musiikkialalla
Hakemuksessa tulee näkyä seuraavat tiedot:
Haettava summa, joka voi olla noin kaksinkertainen kuntarahoitukseen nähden.
Konserttitoiminnan kuvaus: montako hankkeen rahoituksella toteutettavaa konserttia järjestetään vuonna 2023.
Ilmoita konserttiohjelmisto sekä esimerkkejä tulevista esiintyjistä mm. yhtyeet, kokoonpanot, yksittäiset artistit, yms.
Arvio muusikkotyöpäivistä yhteensä (esim. trion keikka = kolme muusikkotyöpäivää).
Kustannusarviossa tulee esittää kulut vain Musiikki Suomi LIVE -klubien/konserttien osalta.
Hakemuksessa tulee eritellä esiintyjien palkkiot. Varaudu raportoimaan palkkakulut ja ne yhteisöt, jotka ovat vastanneet palkanmaksusta.
Tuloihin tulee ilmoittaa toimintaan saatu kokonaiskuntarahoitus sekä tästä käytettävä osuus Musiikki Suomi LIVE -konsertteihin. Muita tuloja voivat olla esim. pääsylipputulot, sponsoritulot sekä mahdolliset muut tulot tai avustukset.
Hakemukseen ei saa sisällyttää muualta tuettuja kiertueita tai muita esiintymisiä, kuten Jazzliiton tai Kansanmusiikkiliiton kiertueet tai yhteistuotantokiertueet.
Tukea ei voi käyttää festivaalikonsertteihin.
Käyttöselvitys tehdään sähköisen hakujärjestelmämme kautta, johon kirjaudut tunnuksillasi.
Hankkeen hyväksymispäätös edellyttää, että hanke toteutetaan hakemuksen mukaisessa muodossa ja laajuudessa tuen käyttöajan puitteissa. Saatu kuntarahoituksen määrä tulee pyynnöstä esittää MES:lle. Jos toteutuma poikkeaa oleellisesti hakemuksessa esitetyistä tiedoista, MES pidättää itsellään oikeuden tarkistaa päätöstä.
Allekirjoitettu sopimus niiltä, jotka ovat saaneet OKM:n tukirahoituksen Musiikki Suomi LIVE -toimintaan (sopimus valtionavustuksen edelleen jakamisesta yhteisölle).
Hankkeen vapaamuotoinen tapahtumaraportti, joka sisältää:
tiedot konsertti-, esiintyjä- ja kävijämääristä,
kulurakenteesta (hankkeen tuotot ja kulut) sekä
tukimuodon tarpeellisuudesta hakijan toiminnassa.
Lisäksi selvitykseen tulee liittää erillinen raportti Musiikki Suomi LIVE -tuella katetuista palkkakuluista ja niistä yhteisöistä, jotka ovat vastanneet palkanmaksusta.
Elävän musiikin tuki: MES-tuki ja VAKA-tuki
Hae elävän musiikin tukea nyt
HAE TUKEA/TEE SELVITYS TÄÄLTÄ
1) 01.11.2022 - 31.12.2022
2) 01.03.2023 - 30.04.2023
3) 01.07.2023 - 31.08.2023
KULUAPURAHA ON TARKOITETTU HAKUAJAN PÄÄTTYMISEN JÄLKEEN SYNTYVIIN KULUIHIN.
SAMAAN HANKKEESEEN VOI OLLA VAIN YKSI HAKEMUS. HAKEMUKSEN TEKEE SE TAHO, JOKA VASTAA HANKKEEN TUOTOISTA JA KULUSTA.
Elävän musiikin tuki myönnetään MES-tukena tai VAKA-tukena. VAKA-kelpoiset hakemukset poimitaan hakemusten joukosta asiantuntijamme toimesta. Näet päätöksestä, jos tuki on myönnetty VAKA-tukena.
Elävän musiikin tukea on mahdollista saada erilaisiin kotimaista luovaa ja/tai esittävää säveltaidetta sisältäviin projektikohtaisiin hankkeisiin. Painopisteen tulee olla ammattimaisessa tekemisessä.
Tuettavia hanketyyppejä ovat muun muassa yksittäiset konsertit, konserttisarjat, kiertueet ja musiikkitapahtumat sekä kotimaassa että ulkomailla.
Kotimaassa tapahtuvissa elävän musiikin hankkeissa tuki kohdennetaan ensisijaisesti muusikoiden palkkioihin. Tukea voidaan myöntää myös matka- ja majoituskuluihin sekä markkinointikuluihin. Laskennallisia kuluja ei hyväksytä.
Ulkomaille suuntautuvissa hankkeissa tuki kohdistuu matkakuluihin.
HUOM! Showcase- ja muut promootioesiintymiset, joista esiintyjille ei jää matka-, majoitus- ja muiden vastaavien kulujen jälkeen palkkiota, kuuluvat markkinointi- ja vientituen piiriin.
Hakemukset ennen hankkeen toteuttamista
Hakijana voi olla yritys, yhteisö tai yksityinen henkilö. Hakemuksen tekee se taho, joka vastaa hankkeen tuotoista ja kuluista. Samaan hankkeeseen voi olla vain yksi hakemus. Taiteellinen työ on korvattava palkkana, palkkiona tai hankittava ostettuna palveluna. Hakijan tulee huomioida mahdolliset työnantajavelvoitteet (ennakonpidätykset, työnantajan sivukulut, tulorekisteri-ilmoitukset).
Hakemukset on toimitettava ennen hankkeen toteuttamista, jälkikäteen tulleita hakemuksia ei käsitellä. Hankkeille myönnettävät kuluapurahat voi käyttää aikaisintaan hakuajan päättymisen jälkeen toteutuviin kuluihin.
Hakemuksessa tulee olla vahvistetut esiintymisten päivämäärät, vahvistetut esityspaikat ja vahvistetut esiintyjät. Mikäli näitä ei ole mainittu, hakemus on tehty liian aikaisin, eikä sitä voida käsitellä.
Hakemuksen lisätieto-kohtaan voit lisätä esim. linkin yhtyeen/esiintyjien/tapahtuman nettisivuille, ytimekkään esittelyn esiintyjistä, talousarvion tulevasta tapahtumasta tai tulevan tapahtuman projektisuunnitelman. Mieti tarkoin mikä on olennaista tämän projektin osalta.
Kirjanpidon järjestäminen hankkeen osalta
Arvonlisävero hyväksytään avustettavaksi kustannukseksi vain, jos se jää avustuksen saajan lopullisesti maksettavaksi. Mikäli avustuksen saaja vähentää verotuksessaan maksamansa arvonlisäverot, avustettavalle kohteelle hyväksytään kustannus nettomääräisenä.
Yritykset ja yhteisöt, jotka ovat kirjanpitovelvollisia esittävät hakemuksessa hankkeen budjetin. Jos tukea myönnetään, selvitykseen tulee liittää kirjanpitoon perustuva yhteenveto hankkeen tuotoista ja kuluista. Avustuksen saajan tulee järjestää kirjanpitonsa siten, että avustuksen käyttöä voidaan seurata luotettavasti. Avustuksen saajan tulee pyynnöstä toimittaa MES:lle pääkirjaote hankkeen tuotoista ja kuluista.
Jos tuki myönnetään yksityishenkilölle, tulee selvityksessä esittää hankkeeseen liittyviä kulutositteita (myös maksutosite) vähintään myönnetyn summan edestä. Laskennallisia kuluja ei hyväksytä.
esiintyjien taso ja ammatillinen valmius
hankkeen sisällön laatu ja taso
hankkeen musiikillinen, kulttuurinen ja alueellinen merkitys
hankkeen tulo- ja kulurakenteeseen tulee kiinnittää huomiota
ulkomaille suuntautuvien hankkeiden kohdalla huomioidaan matkan merkitys esiintyjän/esiintyjien uran kannalta.
Tukea ei pääsääntöisesti myönnetä:
harrastustoimintaan liittyviin hankkeisiin, muun muassa oppilasorkestereiden tai muiden harrastajaryhmien hankkeisiin
harrastajakuorojen tavanomaisiin konsertteihin kotimaassa
VOS-toimijoiden perustoimintaan liittyviin hankkeisiin
esiintymisiin, joista muusikoille ei makseta palkkiota tai ei jää palkkiota kulujen jälkeen
esiintymisiin, joissa tekijänoikeudellisesti suojatuista teoksista ei makseta esityskorvauksia
vakiintuneille valtion- ja/tai kunnanavustusten piiriin kuuluville isoille musiikkijuhlille/festivaaleille
musiikkijuhlien/festivaalien yksittäisiin konsertteihin, paitsi kun niiden tuotannosta ja taloudesta vastaa jokin muu taho kuin musiikkijuhla/festivaali itse
teatteri-, sirkus- tai tanssiproduktioille, joissa musiikin osuus ei ole poikkeuksellisen merkittävä
kilpailujen järjestämiseen ja niihin osallistumiseen
soittimien ja laitteiden hankintaan
VAKA-tuki (Valtakunnallinen klubi- ja aluekiertuetuki)
VAKA-tuen kriteerit täyttävät hankkeet poimitaan elävän musiikin tuen hakemusten joukosta asiantuntijan toimesta. Hakijan ei siis tarvitse erikseen hakea VAKA-tukea. Näet päätöksestä, jos hankkeelle on myönnetty VAKA-tukea.
VAKA-tuki on Opetus- ja kulttuuriministeriön erillisellä määrärahalla rahoitettava tuki. Sitä myönnetään ammattimaisesti toimivien muusikoiden, musiikkiyhdistysten, musiikkiklubien, konserttitalojen, alan yritysten ja yksittäisten tapahtumantuottajien kotimaassa järjestämiin konserttisarjoihin.
Hyväksyttäviä kululajeja ovat muusikoiden esiintymispalkkiot, matka- ja majoituskulut sekä markkinointikulut. Laskennallisia kuluja ei hyväksytä. Painopisteen tulee olla ammattimaisessa ja ammattimaisuuteen tähtäävässä toiminnassa. Taiteellinen työ on korvattava palkkana , palkkiona tai hankittava ostettuna palveluna. Huomioi mahdolliset työantajavelvoitteet.
esiintyjien taso ja ammatillinen valmius
projektin sisällön laatu ja taso
projektin musiikillinen, kulttuurinen ja aluepoliittinen merkitys
projektin tulo- ja kulurakenteeseen tulee kiinnittää huomiota
Suomen rajojen ulkopuolella järjestettäviä tapahtumia
teatteri-, sirkus- tai tanssiproduktioita, joissa livemusiikki ei ole keskeisessä osassa
opetus- ja kulttuuriministeriön myöntämää festivaalitukea saavia tapahtumia
Myönnetyt tuet maksetaan sen jälkeen kun hanke on toteutunut hakemuksen mukaisesti. Hankkeen käyttöselvitys tehdään sähköisen hakujärjestelmämme kautta, johon kirjaudut omilla tunnuksillasi.
Projektin hyväksymispäätös edellyttää, että projekti toteutetaan hakemuksen mukaisessa muodossa ja laajuudessa. Jos toteutuma oleellisesti poikkeaa siitä, MES pidättää itsellään oikeuden tarkistaa päätöstä.
Hakijan tulee huomioida mahdolliset työnantajavelvoitteet palkkojen/palkkioiden/työkorvausten osalta (ennakonpidätykset, työnantajan sivukulut, tulorekisteri-ilmoitukset).
Avustuksen saajan tulee järjestää kirjanpitonsa siten, että avustuksen käyttöä voidaan seurata luotettavasti omalla kustannuspaikallaan.
Valtion avustuksen ehtojen noudattamisen valvomiseksi, VAKA-avustuksen saajan tulee pyydettäessä toimittaa MES:lle hankkeesta kustannuspaikkatasoinen pääkirjaote.
Hankkeen käyttöselvityksessä tulee olla:
Kirjanpitoon perustuva yhteenveto hankkeen tuloista ja menoista.
Hankkeen vapaamuotoinen tapahtumaraportti, joka sisältää kuvauksen hankkeen onnistumisesta, tiedot kävijämääristä, tiedot tapahtuman näkyvyydestä, tiedot kulurakenteesta sekä tiedot tukimuodon tarpeellisuudesta hakijan toiminnassa.
Hankkeen kustannuspaikkatasoinen pääkirjaote toimitetaan MES:lle tarvittaessa. Tulot ja menot voi eritellä myös esim. excel-pohjalla.
Jos hankkeelle on myönnetty VAKA-tukea, liitä selvitykseen päätöskirjeen mukana toimitettu sopimus allekirjoitettuna.
Yksityishenkilöt, jotka eivät ole kirjanpitovelvollisia, toimittavat kulutositteita (myös maksutosite) vähintään myönnetyn summan edestä.
* Mallihakemus elävä musiikki
Julkaisutukea myönnetään muun muassa suomalaisen musiikin julkaisemiseen painettuina nuotteina tai niin sanottuina print-on-demand -nuotteina. Tuki on tarkoitettu lähinnä toimitus-, puhtaaksikirjoitus- ja painatuskuluihin, ja se painottuu ammattimaisesti toimivien kustantajien toimintaan. Tukea voidaan myöntää myös muuhun alaan liittyvään julkaisutoimintaan.
Tuki ei ole tarkoitettu äänitteiden julkaisukuluihin.
Käyttöselvitys tehdään sähköisen hakujärjestelmämme kautta, johon kirjaudut omilla tunnuksillasi.
Koulutustukea myönnetään ensisijaisesti kotimaista musiikkia edistävien, ammattilaisille tarkoitettujen jatko- ja täydennyskoulutustilaisuuksien järjestämiseen. Henkilökohtaiset opiskeluapurahat eivät kuulu tuen piiriin.
Vuoden 2021 alusta lukien osaksi MES:n koulutustukea tulivat myös ne koulutustapahtumat, jotka ennen tuettiin Taiteen edistämiskeskuksen Musiikkileirit ja mestarikurssit -tuesta. OKM on siirtänyt määrärahoja MES:lle tätä tehtävää varten. Muutos perustuu Opetus- ja kulttuuriministeriön, Taiteen edistämiskeskuksen ja MES:n musiikkitukien selvitystyöhön. Muutoksen tavoitteena on selkeyttää tukijärjestelmää ja vähentää sekä rahoitettavien että rahoittajien työtä ns. yhden luukun periaatteella.
Käyttöselvitys tehdään sähköisen hakujärjestelmämme kautta, johon kirjaudut omilla tunnuksillasi.
Hae tukea ulkomaille suuntautuvalle kuoromatkalle
Kuorojen ulkomaisiin esiintymismatkoihin jaettava tuki on Opetus- ja kulttuuriministeriön myöntämä erillinen määräraha.
Keskeisin tukikriteeri on kuoron taiteellinen taso ja sen valmius toimia suomalaisen kuorokulttuurin edustajana ulkomailla. Myös matkan sisältöön kiinnitetään huomiota.
Kuorojen ulkomaanmatkatuen hakemuksia käsitellään kerran vuodessa. Hakemukset on toimitettava ennen hankkeen toteuttamista, jälkikäteen tulleita hakemuksia ei käsitellä.
Hankkeen käyttöselvitys tehdään sähköisen hakujärjestelmämme kautta, johon kirjaudut omilla tunnuksillasi.
Hae markkinointi- ja vientitukea nyt
Markkinointi/vientituen piiriin kuuluvat erilaiset kotimaisen musiikin markkinointi- ja vienninedistämishankkeet, jotka tähtäävät kotimaisen musiikin tunnetuksi tekemiseen ja kansainvälistymiseen sekä kulutuskysynnän ja myynnin edistämiseen sekä vientitulojen saamiseen tulevaisuudessa. Tukea myönnetään sellaisille hankkeille, joista on odotettavissa vientituloja joko suoraan tai välillisesti.
Markkinointisuunnitelman tulee sisältää budjetin ja aikataulun lisäksi myös tiedon siitä, kuka suunnitelman toteuttaa. Esimerkiksi vientimatkan osalta on käytävä ilmi tapaamiset ja toimenpiteet, joilla vientiä edistetään matkan aikana.
Hakemukset on toimitettava ennen hankkeen toteuttamista, jälkikäteen tulleita hakemuksia ei käsitellä.
Markkinointi- ja vientituen kohteita voivat olla esimerkiksi
erityinen hankekohtainen, erityinen yrityskohtainen tai erityinen toimialaan kohdistuva tiedotus- ja markkinointikampanja kotimaassa tai ulkomailla
osallistuminen musiikkialan kansainvälisiin messu-, näyttely- ja muihin vastaaviin tapahtumiin, joihin liittyy vientitavoitteita ja -toimenpiteitä ja joihin ei ole saatu Music Finlandin matka- tai teosvientitukea
vientijulkaisut ja muut viennin edistämiseen tarkoitetut PR-julkaisut (Huom! musiikkivideoihin ja muihin audiovisuaalisiin PR-julkaisuihin haetaan ensisijaisesti Music Finlandin AV-tukea)
ulkomaiset showcase-, lämmittelijä- ja muut promootio-esiintymiset, joista ei muusikoille makseta palkkiota
Tukea EI pääsääntöisesti myönnetä
tavanomaiseen tiedotus-, kehitys- ja markkinointitoimintaan, esimerkiksi yrityksen nettisivujen tai verkkokaupan perustamiseen, demojen tuotantokuluihin tai levyn lanseeraukseen
tavanomaisiin esiintymisiin tai kiertueisiin, joista esiintyjä saa palkkiota (ks. MESin elävän musiikin tuki)
vientihankkeisiin, joihin on mahdollisuus saada tai on jo saatu Music Finlandin julkaisukiertue- tai showcase-tukea. Niihin myönnetään MESin tukea vain poikkeustapauksissa. Myös Music Finlandin koordinoimiin vientitapahtumiin, joita MES on tukenut MF:n kautta (esim. Womex, Midem, Eurosonic), myönnetään tukea vain poikkeustapauksissa, esimerkkinä yksittäiset artistit, joilla ei ole yhtiötä ja jotka eivät siksi ole oikeutettuja MF:n jakamiin tukiin.
vientihankkeisiin, joilla ei katsota olevan varsinaista vientitavoitetta, -suunnitelmaa tai -tuotetta, joista jollain aikavälillä olisi realistista saada vientituloja
lähialueille suuntautuviin vienti- ja messumatkoihin ja tapahtumiin, esim. Tallinnaan, Pietariin ja Tukholmaan
Käyttöselvitys tehdään sähköisen hakujärjestelmämme kautta, johon kirjaudut omilla tunnuksillasi.
* Mallihakemus markkinointi- ja vientituki
Mallihakemus markkinointi- ja vientituki
TYÖSKENTELYTUEN HAKUAJAT VUODELLE 2023
Työskentelytuki yksityishenkilöille ja yhtyeille/työryhmille
Mihin MES:n työskentelytuki on tarkoitettu
Työskentelytuki on tarkoitettu alalla aktiivisesti ja ammattimaisesti toimiville tekijöille ja esiintyville taiteilijoille, joilla on jo aiempaa näyttöä taiteellisesta työstä.
luovaan työhön kuten säveltämiseen, sanoittamiseen ja sovittamiseen,
esittävään toimintaan kuten esiintymisten/levytyksen ohjelmiston harjoitteluun tai
yhteisesti näiden molempien kokonaisuuteen.
Hakemuksessa edellytämme työskentelyjaksoon liittyvää perusteltua suunnitelmaa.
Työsuunnitelman lisäksi mainitse levyjen kohdalla äänitteen julkaisuaikataulu + julkaisija ja esiintymisten kohdalla hankkeen aikataulu- ja paikkasuunnitelma.
Hakemuksessa tulee ilmoittaa samaan tarkoitukseen haetut ja saadut apurahat sekä myös muut saadut apurahat ja -jaksot.
Liitä hakemukseen CV/biografia. Voit laittaa musiikkinäytteet VAIN LINKKEINÄ esim. Spotify, iTunes, SoundCloud tai Youtube.
Myönnämme työskentelytukea yksityishenkilöille 1, 2 tai 3 kuukauden yhdenjaksoiseen työskentelyyn. Yhden kuukauden tuki voidaan myöntää asiantuntijatoimikunnan harkinnan mukaan lyhyemmälle kahden viikon työskentelyjaksolle. Sama hakija voi saada työskentelytukea enintään 3 kuukautta kalenterivuoden aikana.
Työskentelytuki on henkilökohtainen apuraha, joten yhtyeen/työryhmän jokaisen jäsenen on haettava työskentelytukea henkilökohtaisesti. Laita hakemukseesi tällöin näkyviin yhtyeen/työryhmän nimi ja mainitse hakemuksessa muut ryhmän jäsenet. Jäsenten on haettava työskentelytukea samalla hakukierroksella, koska hakemukset käsitellään samanaikaisesti. Jälkikäteen tulleita hakemuksia ei käsitellä.
Työskentelyjakso voi alkaa aikaisintaan sen kuukauden aikana, kun hakija on saanut myönteisen päätöksen (katso yllä olevat jaksotiedot). Työskentelytukea ei myönnetä takautuvasti.
Työskentelytuki myönnetään hakemuksessa olevaan tarkoitukseen. Työskentelytuen käyttötarkoituksen voi muuttaa vain erityisestä syystä. Muutospyyntö tulee tehdä aina ottamalla yhteyttä MES:n toimistoon.
Työskentelytuella katetaan henkilökohtaisia elinkustannuksia työskentelyjakson aikana. Työskentelytuen kanssa ei voi samanaikaisesti nauttia toista vastaavaa apurahaa tai palkkaa. Työskentelytuen käyttäminen edellyttää vapautta ansiotyöstä, tämä koskee myös palkallista lomaa. Työskentelyjakson aikana on mahdollista tehdä sivutoimista tai satunnaista palkallista työtä alle 20% kokoaikaisesta työstä. Jos pidät työskentelyakson työttömyyden aikana, tulee työskentelytuen saajan selvittää ja ilmoittaa asia TE-toimistolle sekä työttömyysetuuden maksajalle (Kela tai työttömyyskassa).
Tuet myönnetään hakemusten perusteella, jolloin arvioinnissa käytetään vertaisarviointia (samalla hakukierroksella olevat hakemukset) sekä kokonaisarviointia. Myönnettävien apurahojen kokonaismäärään vaikuttaa säätiön käytössä oleva budjetti. Arvioinnissa voidaan ottaa huomioon muiden tahojen myöntämät tuet. Säätiö ei perustele tehtyjä päätöksiä.
Työskentelytuen määrä ja verotus
Musiikin edistämissäätiön työskentelytuen suuruus on 1.1.2021 alkaen 1.900,00 eur/kk. Yhden kuukauden tuki voidaan myöntää asiantuntijatoimikunnan harkinnan mukaan puolikkaana, jolloin työskentelytuen suuruus on kahden viikon työskentelyjaksolle 950,00 eur. Indeksikorotus koskee 1.1.2021 jälkeen päättyviä hakuaikoja.
Musiikin edistämissäätiön myöntämä työskentelytuki on henkilökohtainen ja se on tarkoitettu kattamaan tavanomaisia henkilökohtaisia elinkustannuksia taiteellisen työskentelyn aikana. Taiteelliseen työskentelyyn myönnetyt apurahat ja stipendit ovat verovapaita valtion vuotuista taiteilija-apurahaa vastaavaan euromäärään saakka. Apurahojen verovapaa enimmäismäärä vuonna 2022 on 24.475,56 eur .
Säätiö tekee verottajalle vuosi-ilmoituksen maksetuista työskentelyapurahoista.
Noudata päätöskirjeessä annettuja ohjeita työskentelytuen nostamiseksi.
Työskentelytuki maksetaan sen kuukauden aikana, jolloin työskentelyjakso tapahtuu. Työskentelytukien maksueriä lähtee jokaisen kuukauden 15. päivä ja kuukauden viimeinen päivä (poikkeus - heinäkuun 15. päivä ei ole maksua). Maksupyyntö tulee tehdä viimeistään viikkoa ennen maksuajankohtaa.
Henkilökohtaista apurahaa ei saa siirtää toiselle henkilölle eikä yrityksen tai yhteisön tilille.
Uutta myönnettyä apurahaa ei makseta, ennen kuin edellisen apurahan käyttö on selvitetty.
Maksamme työskentelytuet hakemuksessa ilmoittamaasi tilinumeroon, joten maksupyynnöissä ei tule ilmoittaa tilinumeroa.
Työskentelytuen käyttöselvitys palautetaan sähköisen hakujärjestelmämme kautta, johon kirjaudut omilla tunnuksillasi.
Laadi vapaamuotoinen raportti mahdollisimman pian työskentelyjakson päättymisen jälkeen, kuitenkin viimeistään kahden kuukauden kuluttua.
Työskentelytuki on henkilökohtainen, joten jokainen vastaa omasta selvityksestään. Yhtyeet/työryhmät voivat tehdä yhteisen käyttöselvityksen, mutta jokaisen jäsenen on itse liitettävä käyttöselvitys oman hakemuksensa yhteyteen.
Säätiömme on kiinnostunut siitä, mitä myönnetyllä apurahalla on saavutettu ja mikä on ollut apurahan merkitys hankkeesi toteutumiselle. Haluamme myös varmistua siitä, että apuraha on käytetty hakemuksessasi ilmoitettuun tarkoitukseen.
Raportin tulee sisältää seuraavat tiedot:
yhtyeet ja työryhmät ilmoittavat kaikkien jäsenten nimet
mihin tarkoitukseen tukea on haettu
milloin työskentelyjakso on pidetty
kuvaile riittävän laajasti, miten suunniteltu työskentelyjakso toteutui ja mitä sait apurahalla aikaan
ilmoita harjoitellun ohjelmiston julkaisu-/esitysaikataulu tai sävellystyön julkistamis-/esitysajankohta
Hae äänitetuotannon tukea nyt
Äänitetuotantotukea myönnetään uusien, kotimaista esittävää ja/tai luovaa musiikkia sisältävien äänitteiden tuottamiseen.
Musiikin edistämissäätiön äänitetuotantotukea haetaan joko äänitetukena tai artistiuratukena.
Yksi hakija voi hakea yhden hakuvuoden aikana vain joko äänite- tai artistiuratukea.
Artistiuratukea ei voi hakea yksittäiselle äänitteelle. Kumpaakin tukimuotoa varten on hakijoille oma erillinen sähköinen hakulomake.
Äänite- ja artistiuratukihakemukset käsitellään eri musiikkilajien asiantuntijoista koostuvassa toimikunnassa. Vakavalle ja kevyelle musiikille on omat asiantuntijatoimikuntansa.
Äänitetuen ja artistiuratuen keskeisiä tukikriteereitä ovat
musiikin ja esittämisen laatu ja taso
ohjelmiston omaperäisyys, tuoreus ja mielenkiintoisuus
äänitteen musiikillinen ja kulttuurinen merkitys
Yksi hakija voi hakea yhden hakuvuoden aikana vain joko äänite- tai artistiuratukea. Äänitetukea haetaan yksittäisille äänitteille, jotka sisältävät useampia sävelteoksia. Sisällön laajuus (albumi, EP tai vastaava) tulee selvittää hakemuksessa. Tuki ei koske singlen tuotantoa.
Päätösesitykset on tehty vuoden 2021 alusta alkaen jälkituotantotukena digitaalisesti julkaistun äänitteen kuuntelun perusteella tai fyysisesti julkaistun äänitteen kuuntelun perusteella.
Hyväksyttäviä kululajeja ovat mm. äänityskulut, miksaus- ja editointikulut, masterointikulut, levyn kannen suunnittelukulut, esiintyjien palkkiot sekä matka- ja majoituskulut. Levyn painatus- ja markkinointikulut eivät kuulu tuen piiriin. Tukea ei myönnetä soitin- eikä laitehankintoihin.
Äänitteellä tulee olla kaupallinen, ammattimaisesti toimiva fyysinen ja/tai digitaalinen jakelukanava kuten iTunes, SoundCloud, Spotify, Bandcamp tai teleoperaattoreiden palvelut. YouTube ei ole kelvollinen jakelukanava.
Hakemuksen liitteeksi on lisättävä Spotify-linkki julkaistusta äänitteestä (albumi, EP tai vastaava). Jos äänite on julkaistu pelkästään fyysisesti, voi äänitteen lähettää hakemuksen tueksi MES:n toimistoon. Jos äänitteen linkki tai fyysinen äänite puuttuu, hakemusta ei käsitellä.
Yritykset ja yhteisöt laativat hakemuksen kirjanpitoon perustuen. Kirjanpito tulee järjestää siten, että hanketta voidaan seurata luotettavasti. Tuen hakijan tulee pyynnöstä toimittaa MES:lle pääkirjaote hankkeen tuotoista ja kuluista. Jos hakija vähentää verotuksessaan maksamansa arvonlisäverot, avustettavalle kohteelle hyväksytään kustannus nettomääräisenä. Jos hakemukseen sisältyy palkkoja, palkkioita tai työkorvausta on hakija vastuussa tavanomaisista työnantajavelvoitteista (ennakonpidätykset, sivukulut) ja tulorekisteri-ilmoituksista.
Yksityishenkilöille, jotka eivät ole kirjanpitovelvollisia, äänitetuki myönnetään hankkeesta syntyneisiin kuluihin pelkästään kulukorvauksena eikä laskennallisia kuluja hyväksytä. Yksityishenkilöiden tulee liittää hakemukseen kulutositteet. Jos hakemukseen sisältyy palkkoja, palkkioita tai työkorvausta, on hakija vastuussa tavanomaisista työnantajavelvoitteista (ennakonpidätykset, sivukulut) ja tulorekisteri-ilmoituksista.
Äänitetukea on haettava viimeistään 6 kuukautta äänitteen julkaisuajankohdasta
Artistiuratuki on tuotantotukea äänitteitä julkaiseville yhtiöille. Sillä tuetaan ammattimaista artistien julkaisutoimintaa. Artistiuratuen tarkoitus on vahvistaa suomalaisten ja Suomessa toimivien artistien urien ammattimaista rakentamista ja edistämistä sekä mahdollistaa riskinotto artistien uraa edistämään rakennetuissa tuotannoissa. Tuen kohteena ovat kaikki musiikin lajit. Yksi hakija voi hakea yhden hakuvuoden aikana vain joko äänitetukea tai artistiuratukea. Artistiuratukea ei voi hakea yksittäiselle äänitteelle.
Artistiuratuen päätösesitykset on tehty vuoden 2021 alusta alkaen jälkituotantotukena kirjallisen tuotantosuunnitelman ja digitaalisesti julkaistun äänitteen kuuntelun perusteella tai kirjallisen tuotantosuunnitelman ja fyysisesti julkaistun äänitteen kuuntelun perusteella.
Hyväksyttäviä kululajeja ovat mm. äänityskulut, miksaus- ja editointikulut, masterointikulut, levyn kannen suunnittelukulut, esiintyjien palkkiot sekä matka- ja majoituskulut. Levyn painatus- ja markkinointikulut eivät kuulu tuen piiriin. Tukea ei myönnetä soitin- eikä laitehankintoihin.
Äänitteellä tulee olla kaupallinen, ammattimaisesti toimiva fyysinen ja/tai digitaalinen jakelukanava kuten iTunes, SoundCloud, Spotify, Bandcamp tai teleoperaattoreiden palvelut. YouTube ei ole kelvollinen jakelukanava.
Hakemuksen liitteeksi on lisättävä Spotify-linkki julkaistusta äänitteestä (albumi, EP tai vastaava). Jos äänite on julkaistu pelkästään fyysisesti, voi äänitteen lähettää hakemuksen tueksi MES:n toimistoon. Jos äänitteen linkki tai fyysinen äänite puuttuu, hakemusta ei käsitellä.
Kirjanpito tulee järjestää siten, että hanketta voidaan seurata luotettavasti. Tuen hakijan tulee pyynnöstä toimittaa MES:lle pääkirjaote hankkeiden tuotoista ja kuluista. Jos hakija vähentää verotuksessaan maksamansa arvonlisäverot, avustettavalle kohteelle hyväksytään kustannus nettomääräisenä. Jos hakemukseen sisältyy palkkoja, palkkioita tai työkorvausta on hakija vastuussa tavanomaisista työnantajavelvoitteista (ennakonpidätykset, sivukulut) ja tulorekisteri-ilmoituksista.
Sekä äänitetuen että artistiuratuen käyttöselvitys tehdään sähköisen hakujärjestelmämme kautta, johon kirjaudut omilla tunnuksillasi.
Yksityishenkilöille, jotka eivät ole kirjanpitovelvollisia, tuki myönnetään hankkeesta syntyneisiin kuluihin pelkästään kulukorvauksena eikä laskennallisia kuluja hyväksytä. Selvitykseen tulee liittää kulutositteita (myös maksutosite) vähintään myönnetyn summan edestä.
Taiteen edistämiskeskus (Taike) edistää ja tukee suomalaista taidetta jakamalla vuosittain noin 34 miljoonaa euroa apurahoina ammattitaiteilijoille ja taiteen alan yhteisöille. Musiikin, kuvataiteen ja kirjallisuuden lisäksi Taike tukee elokuva-, valokuva-, näyttämö-, sirkus-, tanssi-, media-, moni-, kuvitus-, performanssi-, esitys-, valo-, ääni- ja ympäristötaidetta sekä sarjakuvaa, muotoilua, arkkitehtuuria ja taidejournalismia.
Aurora-tietokannasta löytyvät suomalaiset tieteen ja taiteen rahoituslähteet, niin projektirahoitus kuin henkilökohtaiset apurahatkin. Tietokannassa on rahoitusmahdollisuuksia noin 400 rahoittajalta ja uusia tietoja päivitetään jatkuvasti. Auroran tiedot on kerätty suoraan rahoittajilta. Hakijoiden tulee tarkistaa tiedot rahoittajilta, esimerkiksi heidän www-sivuiltaan, josta saa myös tarkemmat hakuohjeet.
Aurora-tietokanta on kaikille avoin ja maksuton. Aurora-palvelut toteuttaa Turun yliopisto. Toiminnan rahoituksesta vastaa Suomen yliopistot UNIFI ry, Arene ry. sekä Säätiöiden ja rahastojen neuvottelukunta (SRNK).
Musiikin edistämissäätiön eli MES:n tarkoituksena on edistää ja tukea kotimaisen musiikin monimuotoisuutta.
Pieni Roobertinkatu 16 A,
Puh. +358 50 417 3827 mes@musiikinedistamissaatio.fi
2022 © Musiikin edistämissäätiö sr